સિનેમાનો કોઇ એવો ખૂણો નહીં હોય જ્યાં આ માણસનું નામ ગૂંજતું ન હોય. સ્ટીવન સ્પીલબર્ગ ભલે સિનેમાના જનક નથી પણ સિનેસૃષ્ટિના અસ્તિત્વના આધાર સ્તંભ બન્યા છે. આ મહાનુભાવની એક એક ફિલ્મ વિશેષાંકની મોહતાજ છે. તેમના નામ સાથે સંકળાયેલી અમુક ફિલ્મો દર્શકોને પસંદ ન આવી પણ ફિલ્મકારો માટે તો તેમની દરેક ફિલ્મ અભ્યાસક્રમ જ છે. યહૂદી પરિવારમાં જન્મેલા સ્પીલબર્ગનું લક્ષ્ય સિનેનગરી જ હતું અને ભણતર પણ તેનું જ ભણ્યા હતા. યુનિવર્સલ સ્ટુડિયોમાં સાત દિવસ માટે મફતમાં કામ કર્યું. જો કે, આજે તેઓ સિનેમા કંપનીના ધણી છે. હોલિવૂડમાં ન્યૂ એરાનો પાયો તેમણે નાખ્યો તેમ કહીએ તો પણ અતિશયોકિત નથી. તેમની હથોટી અસાધારણ છે. એ બાળકો માટે એડવેન્ચર ઓફ ટીનટીન પણ બનાવે અને ગંભીર લોકો માટે શિંડલર્સ લિસ્ટ જેવી ક્રિટિકલી ક્લાસિક ફિલ્મ પણ બનાવે. ડાયનાસોર પર બનેલ તેમની ‘જુરાસિક પાર્ક’ જેવી અદ્ભુત અને યાદગાર ફિલ્મે ઇતિહાસ સર્જ્યો છે. એટલે જ તો સ્ટીવન એક જ હતો અને રહેઈેં.